અમેરિકા અને દુનિયાભારમાં 9/11ના આતંકી હુમલા બાદ રાજનીતિ બદલાઈ ગઈ. જોકે, અલ-કાયદા છેલ્લા 17 વર્ષોથી અમેરિકી સુરક્ષાને ભેદવામાં સફળ રહ્યું નથી અને ત્યાર બાદ કોઈ બીજો આતંકી હુમલો થઈ શક્યો નથી. આ હુમલા બાદ અમેરિકી મીડિયામાં એવા અહેવાલ વહેતા થયાં હતાં કે, જો વૈશ્વિક આતંકવાદને ગંભીરતાથી લેવામાં આવ્યો હોય તો આ ઘટના બની જ ના હોત. જોકે, 17 વર્ષમાં અમેરિકાએ અબજો રૂપિયા આતંકવાદ સામેની લડાઈમાં અને દેશની સુરક્ષા વ્યવસ્થા અત્યાધુનિક બનાવવા પાછળ ખર્ચી નાખ્યાં.